పాటి రాజం

పాటి రాజం తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో నేరెళ్ల శాసనసభ నియోజకవర్గం నుండి మూడుసార్లు ఎమ్మెల్యేగా గెలిచి, మంత్రిగా పనిచేశాడు.
రాజకీయ జీవితం
పాటి రాజం కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1978లో నేరెళ్ల నియోజకవర్గం నుండి ఇందిరా కాంగ్రెస్ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ పార్టీ అభ్యర్థి గొట్టె భూపతిపై 13651 ఓట్ల మెజారిటీతో గెలిచి తొలిసారి ఎమ్మెల్యేగా అసెంబీలి ఎన్నికయ్యాడు. ఆయన 1983లో కాంగ్రెస్ అభ్యర్థిగా పోటీ చేసి స్వతంత్ర అభ్యర్థి గొట్టె భూపతిపై 4218 ఓట్ల మెజారిటీతో రెండోసారి గెలిచి, 1985లో జనతా పార్టీ అభ్యర్థి ఉప్పరి సాంబయ్య చేతిలో 3686 ఓట్ల తేడాతో ఓడిపోయాడు.

పాటి రాజం 1989లో కాంగ్రెస్ అభ్యర్థిగా పోటీ చేసి జనతాదళ్ అభ్యర్థి ఉప్పరి సాంబయ్యపై 18718 ఓట్ల మెజారిటీతో మూడోసారి ఎమ్మెల్యేగా గెలిచి 1991లో నేదురుమల్లి జనార్దన్‌రెడ్డి, ఆ తర్వాత కోట్ల విజయభాస్కర్‌రెడ్డి మంత్రవర్గంలో నీటిపారుదల, ఉన్నత విద్యాశాఖ మంత్రిగా పనిచేశారు.

మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)